অভিজিৎ বন্দ্যোপাধ্যায়

**অভিজিৎ বিনায়ক বন্দ্যোপাধ্যায়** (জন্ম ১৯৬১) হলেন একজন ভারতীয় বংশোদ্ভূত মার্কিন-বাঙালি অর্থনীতিবিদ। বর্তমানে তিনি এমআইটির ফোর্ড ফাউন্ডেশনের অর্থনীতি বিভাগের একজন আন্তর্জাতিক অধ্যাপক। ব্যানার্জি, আব্দুল লতিফ জামিল পোভার্টি অ্যাকশন ল্যাব-এর সহ-প্রতিষ্ঠাতা এবং কনসোর্টিয়াম অন ফিন্যান্সিয়াল সিস্টেমস অ্যান্ড পোভার্টি এর একজন সদস্যও। এছাড়াও ব্যানার্জি অর্থনীতি বিশ্লেষণ ও উন্নয়ন বিষয়ক গবেষণা সংস্থা ন্যাশনাল ব্যুরো অব ইকোনমিক রিসার্চ এর সাবেক প্রেসিডেন্ট এবং সেন্টার ফর ইকোনমিক পলিসি রিসার্চ, কিইল ইনস্টিটিউট, আমেরিকান একাডেমি অব আর্টস এন্ড সায়েন্স ও ইকোনমিক সোসাইটির সম্মানিত ফেলো। এছাড়াও তিনি পুওর ইকোনমিকস এর একজন সহকারী লেখকও। "বৈশ্বিক দারিদ্র্যতা দূরীকরণে" তাদের কাজের জন্য অভিজিৎ ও তার স্ত্রী এস্তের দুফ্লো এবং মাইকেল ক্রেমারসহ যৌথভাবে ২০১৯ সালে অর্থনীতিতে নোবেল পুরস্কার লাভ করেন। তিনি অমর্ত্য সেন এর পর অর্থনীতিতে নোবেল পাওয়া দ্বিতীয় বাঙালি এবং নোবেলজয়ী চতুর্থ বাঙালি। এছাড়াও অভিজিৎ-এস্থার দম্পতি হলো ৫ম নোবেল বিজয়ী দম্পতি।

## প্রারম্ভিক জীবন
অভিজিৎ বন্দ্যোপাধ্যায় ১৯৬১ সালে ২১ ফেব্রুয়ারি, ভারতের মুম্বইতে জন্মগ্রহণ করেন। তার বাবা দীপক বন্দ্যোপাধ্যায় ছিলেন কলকাতা প্রেসিডেন্সি কলেজের অর্থনীতি বিভাগের প্রধান ও অধ্যাপক এবং তার মা নির্মলা বন্দ্যোপাধ্যায় ছিলেন সেন্টার ফর স্টাডিজ ইন সোশ্যাল সায়েন্সেস, কলকাতা এর অর্থনীতি বিভাগের একজন অধ্যাপক।
তিনি সাউথ পয়েন্ট স্কুল এবং কলকাতার প্রেসিডেন্সি কলেজে লেখাপড়া করেন, যেখান থেকে ১৯৮১ সালে অর্থনীতিতে বি.এস ডিগ্রি অর্জন করেন।
পরবর্তীতে তিনি ১৯৮৩ সালে দিল্লীর জওহরলাল বিশ্ববিদ্যালয় থেকে অর্থনীতিতে এম.এ ডিগ্রি সম্পন্ন করেন। জেএনইউ তে পড়ার সময় তৎকালীন উপাচার্য পিএন শ্রীবাস্তব কে ঘেরাও করে বিদ্রোহ করার অপরাধে তাকে তিহার জেলে বন্দী করা হয়। পরবর্তীকালে তিনি জামিনে মুক্তি পান এবং ছাত্রদের উপর থেকে সমস্ত অভিযোগ তুলে নেওয়া হয়।
১৯৮৮ সালে তিনি অর্থনীতিতে পিএইচডিতে পড়াশুনার জন্য হার্ভার্ডে ভর্তি হন। অর্থনীতিতে পিএইচডি গবেষণায় তার বিষয়টি ছিলো "এসেস ইন ইনফরমেশন ইকোনমিকস"

## কর্মজীবন
অভিজিৎ বর্তমানে ম্যাসাচুসেটস ইন্সটিটিউট অব টেকনোলজি'র অধীনে ফোর্ড ফাউন্ডেশন এর অর্থনীতি বিভাগে আন্তর্জাতিক অধ্যাপক হিসেবে কর্মরত আছেন।
তার কাজের মূল লক্ষ্য হলো অর্থনীতিতে উন্নয়ন।
এস্তের দুফ্লো, মাইকেল ক্রেমার, জন অ্যা. লিস্ট এবং সেন্দিল মুলাইনাথান কে সাথে নিয়ে অর্থনীতিতে কার্যসম্বন্ধীয় সম্পর্ক বিষয়ের পদ্ধতি উদ্ভাবনে *ফিল্ড এক্সপেরিমেন্ট* এর প্রস্তাব করেন।
তিনি ২০০৪ সালে আমেরিকান একাডেমি অব আর্টস অ্যান্ড সায়েন্সেস এর ফেলো নির্বাচিত হন। তিনি ২০০৯ সালে অর্থনীতির সামাজিক বিজ্ঞান ক্যাটাগরিতে ইনফোসিস পুরস্কার লাভ করেন। এছাড়াও তিনি অর্থনীতির সামাজিক বিজ্ঞান ক্যাটাগরিতে ইনফোসিস পুরস্কার উদ্বোধনী করার অভ্যর্থনাকারীদের একজন।

২০১২ সালে পুওর ইকোনমিকস বইয়ের জন্য এস্তের দুফ্লো ও অভিজিৎ যৌথভাবে জেরাল্ড লুয়েব অ্যাওয়ার্ড লাভ করেন।
২০১৩ সালে তৎকালীন জাতিসংঘের মহাসচিব বান কি-মুন কর্তৃক সহস্রাব্দ উন্নয়ন লক্ষ্যমাত্রার বিশেষজ্ঞ প্যানেলে কাজের জন্য নিয়োগপ্রাপ্ত হন।
২০১৪ সালে তিনি কিইল ইনস্টিটিউট ফর দ্য ওয়ার্ল্ড ইকোনমি থেকে বার্নহার্ড-হামস-পুরস্কার পান।
২০১৯ সালে এক্সপোর্ট-ইমপোর্ট ব্যাংক অব ইন্ডিয়ার ৩৪তম বার্ষিক সম্মেলনে তিনু সামাজিক নীতির পুনঃপ্রণয়ন বিষয়ক বক্তৃতা দেন।

বৈশ্বিক দারিদ্র্যতা দূরীকরণে ভূমিকা রাখায় এস্তের দুফ্লো এবং মাইকেল ক্রেমার এর সাথে অর্থনীতিতে ২০১৯ সালে যৌথভাবে নোবেল পুরস্কার বিজয়ী হন।

## ব্যক্তিগত জীবন
অভিজিৎ বন্দ্যোপাধ্যায়, এমআইটির সাহিত্য বিভাগের প্রভাষক ড. অরুন্ধতী তুলি বন্দ্যোপাধ্যায়কে বিয়ে করেন।
অভিজিৎ ও অরুন্ধতী একসাথে কলকাতাতেই বেড়ে ওঠেন, কবির বন্দ্যোপাধ্যায় নামে তাদের এক পুত্র সন্তান ছিলো, যিনি ২০১৬ সালে মারা যান। পরে, অভিজিৎ ও অরুন্ধতীর মধ্যে বিবাহবিচ্ছেদ ঘটে।
অভিজিৎ ও এস্তের দুফ্লো বিবাহপূর্ব দীর্ঘ ১৮ মাস একত্রে বসবাস করেন। ২০১২ সালে তাদের এক সন্তান জন্ম নেয়।
১৯৯৯ সালে এস্তের এমআইটিতে অর্থনীতিতে পিএইচডি করার সময় অভিজিৎ তার যুগ্ম-তত্ত্বাবধায়ক ছিলেন।
এস্তেরও এমআইটির পোভার্টি অ্যালিভিয়েশন এন্ড ডেভেলপমেন্ট ইকোনমিকস বিভাগের একজন অধ্যাপক।
অভিজিৎ ও এস্তের আনুষ্ঠানিকভাবে একে-অপরকে ২০১৫ সালে বিয়ে করেন।

## প্রকাশনা
### বইসমূহ
* 
* 
* 
* 
* 
* 
* ব্যানার্জি, অভিজিৎ (২০১৯). '' অ্যা শর্ট হিস্ট্রি অব পোভার্টি মেজারমেন্টস

## তথ্যসূত্র

## বহিঃসংযোগ

* Abhijit Banerjee's Home Page 
* MIT Short Bio 
* Poverty Action Lab
* New York Times article about work
* Innovations for Poverty Action
* Consortium on Financial Systems and Poverty 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি অর্থনীতিবিদ
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:বাঙালি নোবেল বিজয়ী
বিষয়শ্রেণী:ভারতীয় পুরুষ লেখক
বিষয়শ্রেণী:বাঙালি হিন্দু
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মারাঠি ব্যক্তি
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অর্থনীতিবিদ
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন অর্থনীতিবিদ
বিষয়শ্রেণী:ভারতীয় অর্থনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নোবেল বিজয়ী
বিষয়শ্রেণী:মুম্বইয়ের ব্যক্তি
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:মার্কিন লেখক
বিষয়শ্রেণী:ভারতীয় রাজনৈতিক লেখক
বিষয়শ্রেণী:কলকাতার লেখক
বিষয়শ্রেণী:২০শ শতাব্দীর ভারতীয় অর্থনীতিবিদ
বিষয়শ্রেণী:২১শ শতাব্দীর মার্কিন অর্থনীতিবিদ
বিষয়শ্রেণী:মহারাষ্ট্রের ব্যক্তি
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:ভারতীয় নাগরিকত্ব হারানো ব্যক্তি
বিষয়শ্রেণী:মারাঠি বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:উন্নয়ন অর্থনীতিবিদ
বিষয়শ্রেণী:ভারতীয় বংশোদ্ভূত মার্কিন শিক্ষায়তনিক
বিষয়শ্রেণী:হার্ভার্ড গ্র্যাজুয়েট স্কুল অফ আর্টস অ্যান্ড সায়েন্সের প্রাক্তন শিক্ষার্থী